Anaggal deg wungal-a yettmeslay-d ɣef tmetti taqbaylit, amek tegga tɣara-ines, deg tizi n wass-a, i d-yessebgen s yiwudam-agi iwumi isemma; SIMA d MAZIƔ, d ismawen, d izamulen i d-yessebganen belli ɣef tmetti taqbaylit d wansayen-is iɣef dyettmeslay sdaxel n udlis-is, sin n yiwudam-a sɛan axemmem amaynut, yettwalin tilelli tezwar kullec, temgarad tmuɣli-nsen ɣef wiyaḍ, aladɣa Maziɣ yemgaraden d tezyiwin-is, ama deg tikta neɣ deg usirem d tirga, daɣen Sima taselmadt-is fell-as i itezzi umeslay deg wungal-a d lǧerḥ-is akked d tirga-yis i yas-yettwaxerben deg temẓi texṣer ayen ɣlayen mi tella d taqcict tamecṭuḥant, tefka tudert-is i tsekla d tɣuri n yidlisen d umezgun, teɛzel iman-is ɣef ddunit, teqḍeɛ layas, ɣas meqqret, ɣas terbeḥ, ɣas s umkan-is s tkerrust-is maca tessaram win ara tt-id-yessufɣen seg ṭṭlam n layas ɣer tafat n usirem, tmenna ad d-taf win ara yilin kifkif deg tektiwin, win yefkan azal i tmeṭṭut, i rruḥ-is maci i tfekka-s d ṣṣifa-s, i yiḥulfan-is d usirem-is maci i ccbaḥa-s, ur tt-yettwali ara d tamacint i urebbi neɣ war rruḥ, tettwali yal tiṭ ara tt-id-yessakden teḍmeɛ deg tfekka-s, axemmem-ines neɣ aneḥyaf tenneḥyaf d tektiwin-is urǧin yella win iḥulfan yes-sent, tedder weḥd-s, ɣas terreẓ deg temẓi tekker-d, teqwa ugar, tettu akk argaz seg wallaɣ-is maca Maziɣ d aqcic s wallaɣ n urgaz neɣ ahat yif axemmem n urgaz bu 40 n yiseggasen, yefhem, yeḥdeq, ifud tamussni allaɣ-is yeččur d tussna d tmuɣli ɣer yimmal, yeffeɣ-d ula d netta s tirga-s d-ibeɛden seg tmetti tamuɣli-s ɣer tmeṭṭut d usenqed-ines i tmetti d ayen i tmenna sima ad t-id-temlil ad tt-id-mmager deg tudert-is acku yeḥdeq, yeɣra s tidet yumen s tektiwin-is ixulef timetti d yimdanen-is ur yeǧǧi ara imdanen ad t-seddun ilmend n tmuɣli-nsen, ɣef way-a tettwali-t d 1 Sid Ɛli LAḤDIR, Tirga n wul,. Sb,8,18,48,62.